# ܡܲܚܫܲܚܝܵܬܹ̈ܐ ܩܵܐ ܡܫܲܢܵܝܬܵܐ ܠܡܲܕܪܲܫܬܵܐ ܥܝܵܕܵܝܬܵܐ

1. ܣܲܚܒܸܪܘܼܢ ܠܵܗ̇ ܡܲܕܪܲܫܬܵܐ ܚܲܕܬܬܵܐ ܗܵܕܟ݂ܵܐ ܕܛܸܦܠܵܘܟ݂ܘܿܢ ܗܵܘܝܵܐ ܠܹܗ ܒܵܠܲܕܬܘܼܬܵܐ ܒܝܼܘܿܗ̇. ܪ݇ܚܘܿܫܘܼܢ ܠܡܲܕܪܲܫܬܵܐ ܘܕܥܘܿܪܘܼܢ ܠܒܲܝܬܵܐ ܚܲܕܟܡܵܐ ܓܵܗܹ̈ܐ ܗܵܕܟ݂ܵܐ ܕܝܵܠܦܝܼܬܘܿܢ ܠܵܗ̇ ܐܘܼܪܚܵܐ.
2. ܐܸܢ ܡܲܪܝܘܼܙܹܐ ܝܬܘܿܢ ܕܫܵܩܠܝܼܬܘܿܢ ܠܹܗ ܛܸܦܠܵܘܟ݂ܘܿܢ ܡ̣ܢ ܡܲܕܪܲܫܬܵܐ ܒܚܘܼܬܵܡܵܐ ܕܝܵܘܡܵܐ ܡܲܕܪܲܫܬܵܝܵܐ، ܣܲܙܓܸܪܘܼܢ ܥܲܠ ܥܸܕܵܢܵܐ ܘܕܘܼܟܵܐ. ܚܲܕܟܡܵܐ ܡܲܕܪܲܫܝܵܬܹ̈ܐ ܟܹܐ ܡܲܩܪܸܒ݂ܝܼ ܚܘܼܪ̈ܙܹܐ ܕܡܲܣܲܡܬܵܐ ܕܒܵܠܵܐ ܠܛܸܦܠܹ̈ܐ ܡ̣ܢ ܒܵܬ݇ܪ ܚܘܼܬܵܡܵܐ ܕܝܵܘܡܵܐ ܡܲܕܪܲܫܬܵܝܵܐ، ܐܸܢ ܣܢܝܼܩܹܐ ܝܬܘܿܢ ܠܗܵܕܟ݂ܵܐ ܚܸܠܡܲܬ.
3. ܐܵܙܠ݇ܝܼܬܘܿܢ ܠܕܘܼܪܵܬܹ̈ܐ ܕܡܲܘܕܥܵܢܘܼܬܵܐ ܘܚܲܦܛܘܼܢ ܠܹܗ ܛܸܦܠܵܘܟ݂ܘܿܢ ܕܫܲܪܸܟ ܓܵܘ ܥܵܒ݂ܘܼܕܘܵܬܹ̈ܐ ܕܩܵܐ ܡܲܙܝܲܕܬܵܐ ܕܒܵܠܲܕܬܘܼܬܵܐ ܒܘܼܬ ܡܲܕܪܲܫܬܵܐ.
4. ܒܲܩܪܘܼܢ ܘܨܲܚܨܘܼܢ ܠܸܝܕܵܥܝܵܐ ܐܸܢ ܡܲܕܪܲܫܬܵܐ ܟܹܐ ܡܲܦܠܸܚܵܐ ܚܲܕ ܡܥܲܕܪܵܢܵܐ ܝܘܼܠܦܵܢܵܝܵܐ ܣܲܓܝܼܡܲܪܕܘܼܬܵܝܵܐ (Multicultural Educational Aide (MEA)) ܕܡܵܨܹܐ ܕܗܲܡܙܸܡܠܹܗ ܠܸܫܵܢܵܘܟ݂ܘܿܢ.
5. ܡܲܚܒܸܪܘܼܢ ܩܵܐ ܡܲܕܪܲܫܬܵܐ ܕܛܸܦܠܵܘܟ݂ܘܿܢ ܒܘܼܬ ܚܸܠܡܲܬܹ̈ܐ ܕܬܲܪܓܲܡܬܵܐ ܐܸܢ ܣܢܝܼܩܠܵܘܟ݂ܘܿܢ ܐܸܠܲܝܗܝ. ܐܲܢܹܐ ܚܸܠܡܲܬܹ̈ܐ ܟܹܐ ܦܵܝܫܝܼ ܡܘܼܩܪܸܒܹܐ

 ܩܵܐ ܚܲܕܟܡܵܐ ܥܵܒ݂ܘܼܕܘܵܬܹ̈ܐ.

1. ܗܲܒ݂ܠܘܼܢ ܩܵܐ ܡܲܕܪܲܫܬܵܐ ܠܡܲܘܕܥܵܢܘܼܬܵܐ ܒܘܼܬ ܕܵܐܟ݂ܝܼ ܠܸܡܛܵܝܵܐ ܐܸܠܵܘܟ݂ܘܿܢ ܐܸܢ ܣܢܝܼܩܘܼܬܵܐ ܛܵܠܒܵܐ. ܐܵܢܲܢܩܵܝܬܵܐ ܝܠܵܗ̇ ܕܝܵܕܥܝܼܬܘܿܢ ܠܹܗ

 ܡܸܢܝܵܢܵܐ ܕܬܹܠܝܼܦ̮ܘܿܢ ܕܡܲܕܪܲܫܬܵܐ.

1. ܩܢܘܿܢ ܩܵܐ ܓܵܢܵܘܟ݂ܘܿܢ ܚܕܵܐ ܐܲܨܲܚܬܵܐ ܕܣܘܼܪܓܵܕܵܐ ܕܥܸܕܵܢܹ̈ܐ ܗܵܕܟ݂ܵܐ ܕܝܵܕܥܝܼܬܘܿܢ ܓܵܘ ܐܲܝܢܝܼ ܟܠܵܣܹ̈ܐ ܒܸܕ ܗܵܘܹܐ ܛܸܦܠܵܘܟ݂ܘܿܢ. ܡܲܕܥܝܼܬܘܿܢ ܩܵܐ ܡܲܕܪܲܫܬܵܐ ܐܸܢ ܛܸܦܠܵܘܟ݂ܘܿܢ ܠܹܐ ܒܸܕ ܐܵܬܹܐ ܠܡܲܕܪܲܫܬܵܐ ܝܲܢ ܐܸܢ ܒܸܕ ܗܵܘܹܐ ܕܪܲܢܓܵܝܵܐ.
2. ܡܲܕܥܝܼܬܘܿܢ ܩܵܐ ܡܲܕܪܲܫܬܵܐ ܐܸܢ ܛܸܦܠܵܘܟ݂ܘܿܢ ܐܝܼܬ ܠܹܗ ܚܲܕ ܡܲܪܥܵܐ ܝܲܢ ܣܢܝܼܩܘܼܝܵܬܹ̈ܐ ܦܪ̈ܝܼܫܹܐ. ܗܲܡܙܸܡܘܼܢ ܥܲܡ ܡܲܕܪܲܫܬܵܐ ܐܸܢ ܐܝܼܬ ܠܵܘܟ݂ܘܿܢ ܢܸܓܵܪܵܢܘܼܬܵܐ ܒܘܼܬ ܐܲܝܢܝܼ ܡܸܢܕܝܼ ܕܗܵܘܹܐ.
3. ܙܵܒ݂ܢܝܼܬܘܿܢ ܠܗܘܿܢ ܠܒ݂ܘܿܫܹ̈ܐ ܪ̈ܘܼܫܡܵܝܹܐ ܕܡܲܕܪܲܫܬܵܐ ܩܵܐ ܛܸܦܠܵܘܟ݂ܘܿܢ، ܡ̣ܢ ܩܵܕ݇ܡ ܕܡܲܕܪܲܫܬܵܐ ܫܵܪܝܵܐ. ܚܲܕܟܡܵܐ ܡܲܕܪܲܫܝܵܬܹ̈ܐ ܐܵܦ ܟܹܐ ܙܲܒܢܝܼ ܠܒ݂ܘܿܫܹ̈ܐ ܪ̈ܘܼܫܡܵܝܹܐ ܕܡܲܕܪܲܫܬܵܐ ܡܘܼܦܠܸܚܹ̈ܐ.
4. ܙܒ݂ܘܿܢܘܼܢ ܠܗܘܿܢ ܐܵܢܝܼ ܟܬܵܒܹ̈ܐ ܘܡܠܘܿܐܹ̈ܐ ܩܲܪ̈ܛܲܝܣܵܝܹܐ ܕܛܸܦܠܵܘܟ݂ܘܿܢ ܒܸܕ ܣܵܢܸܩ ܐܸܠܲܝܗܝ – ܛܠܘܿܒܘܼܢ ܚܲܕ ܣܸܕܪܵܐ ܕܟܬܵܒܹ̈ܐ ܘܡܠܘܿܐܹ̈ܐ ܩܲܪ̈ܛܲܝܣܵܝܹܐ ܡ̣ܢ ܡܲܕܪܲܫܬܵܐ ܘܕܵܐܟ݂ܝܼ ܙܵܒ݂ܢܝܼܬܘܿܢ ܠܗܘܿܢ.
5. ܟܬܘܿܒ݂ܘܼܢ ܠܹܗ ܫܸܡܵܐ ܕܛܸܦܠܵܘܟ݂ܘܿܢ ܥܲܠ ܟܠܲܝܗܝ ܡܘܼܠܟܵܢܹ̈ܐ ܕܛܸܦܠܵܘܟ݂ܘܿܢ ܐܲܝܟ݂ ܠܒ݂ܘܼܫܹ̈ܐ ܘܐܲܣܵܢܹ̈ܐ.
6. ܡܲܕܪܲܫܬܵܐ ܒܲܠܟܵܐ ܕܛܵܠܒܵܐ ܕܐܸܣܟܘܿܠܵܝܹ̈ܐ ܗܵܘܝܼܠܗܘܿܢ ܚܕܵܐ ܟܘܿܬܦܝܘܿܬܵܪ ܡܸܬܛܲܥܢܵܢܬܵܐ (ܠܵܦܬܘܿܦ) ܝܲܢ ܚܕܵܐ ܐܵܝܦܵܐܕ (iPad). ܒܲܩܪܘܼܢ ܡ̣ܢ ܡܲܕܪܲܫܬܵܐ ܒܘܼܬ ܠܐܲܝܢܝܼ ܦܸܨܠܵܐ ܛܸܦܠܵܘܟ݂ܘܿܢ ܒܸܕ ܣܵܢܸܩ.
7. ܡܹܐܟ݂ܘܼܠܬܵܐ ܕܟܵܘܸܬܪܵܐ ܕܫܲܕܪܝܼܬܘܿܢ ܠܵܗ̇ ܥܲܡ ܛܸܦܠܵܘܟ݂ܘܿܢ ܗܵܘܝܵܐ ܚܘܼܠܡܵܢܵܝܬܵܐ. ܒܲܩܪܘܼܢ ܘܨܲܚܨܘܼܢ ܐܸܢ ܡܲܕܪܲܫܬܵܐ ܐܝܼܬ ܠܵܗ̇ ܚܲܕ ܒܹܝܬ ܡܹܐܟ݂ܘܼܠܬܵܐ (ܟܵܢܬܝܼܢ).
8. ܡܚܲܦܛܘܼܢ ܠܹܗ ܛܸܦܠܵܘܟ݂ܘܿܢ ܕܫܲܘܬܸܦ ܓܵܘ ܓܘܼܕܹ̈ܐ ܕܦܘܼܠܚܵܢܵܐ ܕܒܲܝܬܵܐ ܝܲܢ ܥܵܒ݂ܘܿܕܘܵܬܹ̈ܐ ܐ݇ܚܹܪ݇ܢܹ̈ܐ ܕܟܹܐ ܦܵܝܫܝܼ ܥܒ݂ܝܼܕܹܐ ܠܒܲܪ ܡ̣ܢ ܣܵܥܲܬܹ̈ܐ ܕܡܲܕܪܲܫܬܵܐ.
9. ܐܸܢ ܣܢܝܼܩܹܐ ܝܬܘܿܢ ܠܗܲܝܲܪܬܵܐ ܙܘܼܙܵܢܵܝܬܵܐ، ܡܲܚܒܸܪܘܼܢ ܩܵܐ ܡܲܕܪܲܫܬܵܐ ܕܛܸܦܠܵܘܟ݂ܘܿܢ ܠܩܲܒܘܼܠܹܐ ܣܢܵܕܬܵܐ ܙܘܼܙܵܢܵܝܬܵܐ ܩܵܐ ܡܟܲܣܵܝܬܵܐ

 ܕܡܲܨܪܵܦܹ̈ܐ ܕܡܲܕܪܲܫܬܵܐ.

ܠܸܩܢܵܝܵܐ ܒܘܼܫ ܙܵܘܕܵܐ ܡܲܘܕܥܵܢܘܼܬܵܐ، ܪ݇ܚܘܿܫܘܼܢ ܠܫܵܘܦܵܐ: **www.education.vic.gov.au/parents/going-to-school**